Гэты раён — бадай, самы вялікі на Міншчыне. Таму аптымізацыя на Валожыншчыне — працэс тонкі і выключна адказны. Тут, як у хірурга, асноўны прынцып — “Не нашкодзь!”. Тым больш, край мае і гісторыю непаўторную, і культуру з векавымі традыцыямі. Страціць усё названае — усё роўна што продкам здрадзіць. І начальнік мясцовага аддзела ідэалагічнай работы, культуры і па справах моладзі цудоўна гэта разумее.